Astronomi so odkrili sedem planetov Zemljine velikosti,
ki krožijo okrog manjše matične zvezde.
Vsaj trije izmed teh planetov bi lahko vsebovali oceane vode,
kar bi pomenilo, da lahko gostijo življenje.
Samo 40 svetlobnih let od Zemlje leži TRAPPIST-1.
To je majhna, šibka rdeča zvezda, za katero vemo, da je ultrahladna pritlikavka,
samo malo večja od Jupitra.
Na začetku leta 2016 so astronomi s pomočjo malega robotskega teleskopa TRAPPIST
odkrili prvi planet okrog te zvezde.
Z dodatnimi opazovanji
je bilo potrjenih sedem svetov v tem sistemu.
Astronomi so odkrili in se učili o planetih v orbiti okrog
TRAPPIST-1 s pregledovanjem majhnih, cikličnih padcev svetlosti zvezde.
Te povzročajo planeti, ko se gibljejo pred njo
in zastrejo del njene svetlobe.
Opazovanja so naredili z uporabo zemeljskih teleskopov
in vesoljskih, vključno z Esojevim Zelo velikim teleskopom v Čilu
in Nasinim vesoljskim teleskopom Spitzer.
Rezultati?
Odkritje izjemno bogatega planetarnega sistema s sedmimi planeti,
ki imajo velikosti in temperature podobne Zemlji.
In vsaj notranjih šest je verjetno kamnitih.
Čeprav so orbite planetov zelo blizu njihove matične zvezde,
so zaradi njenega manjšega oddajanja energije nivoji osvetljenosti planetov
podobni Veneri, Zemlji in Marsu.
Klimatski modeli kažejo na to, da bi trije notranji planeti
bili prevroči, da bi lahko obstajala voda v tekočem stanju
na nekaj več kot le delcu njihove površine.
Najbolj oddaljeni in hladni izmed planetov pa naj bi bili ledeni svetovi.
Kljub temu pa trije planeti tega sistema, TRAPPIST-1e, f in g,
predstavljajo sveti gral za astronome - lovce na planete,
saj so v orbiti ravno v zvezdinem za življenje primernem območju.
Vznemirljivo je dejstvo, da bi to lahko pomenilo, da imajo oceane vode
na svojem površju.
Zaradi tega novega odritja je ta sistem sedaj eden glavnih ciljev
bodočih raziskovanj.
Z novo generacijo teleskopov
kot bo Esojev Evropski ekstremno velik teleskop
in NASA/ESA vesoljski teleskop James Webb,
bodo astronomi lahko opazovali odtise vode v atmosferah
teh planetov.
Prisotnost življenja
pusti tudi unikatne kemične sledi v planetovi atmosferi,
ki bi jih lahko zaznali na teh bližnjih svetovih.
Pritlikave zvezde kot je TRAPPIST-1 so zelo pogoste v naši Galaksiji
in zelo verjetno gostijo planete Zemljine velikosti.
Iskanje življenja bo mogoče imelo uspeh v sistemu, kot je tale.
Prepis ESO; prevod Dunja Fabjan.